rejauldu/bengali-wikipedia huggingface dataset:
স্পাইসজেট হল সান গ্রুপের মালিকানাধীন ভারতের একটি কম খরচের বিমান পরিবহন সংস্থা| এটা গার্হস্থ্য যাত্রীর ভাগ থেকে দেশের দ্বিতীয় বৃহত্তম বিমান পরিবহন সংস্থা।  এই বিমান পরিবহন সংস্থাটি বোয়িং ৭৩৭ নেক্সট জেনারেশন এবং বম্বারদিয়ার ড্যাশ ৮ কিউ ৪০০ বিমান ব্যবহার করে দৈনিক ৩৪০ এর অধিক ফ্লাইট পরিচালনা করে ৪১ টি ভারতীয় এবং ৮ টি আন্তর্জাতিক শহর নিয়ে মোট ৪৯ টি গন্তব্যস্থলে|  এই বিমান পরিবহন সংস্থাটি তাদের পরিসেবা ২০০৫ সালের মে মাসে শুরু করে| তাদের রেজিস্টার্ড অফিস তামিলনাড়ুর চেন্নাই এ এবং কর্পোরেট অফিস গুরগাঁও, হরিয়াণা তে অবস্থিত| স্পাইসজেট সুধু যাত্রী বর্গ অনুযায়ী তৈরি করা বিমানের পরিচালনা করে| যাত্রী পরিষেবার সঙ্গে স্পাইসজেট ওই একই বিমানে পণ্য পরিবহনের সুবিধা প্রদান করে| গন্তব্যস্থল  thumb|right|A Boeing 737-200 in a livery similar to that of Lufthansa. বর্তমানে স্পাইসজেট দৈনিক ৩৫০ টার ওপর বিমান পরিচালনা করে ৪৮ টি ভারতীয় এবং ১০ টি আন্তর্জাতিক গন্তব্যস্থলে| এরা বোয়িং ৭৩৭-৮০০ এবং বম্বারদিয়ার ড্যাশ ৮ কিউ ৪০০ নিয়ে নিজেদের বিমান সেবা পরিচালনা করে| ৫ বছর নিজেদের সেবা প্রদান করার পর, স্পাইসজেট কে এয়ারপোর্ট অথরিটি অফ ইন্ডিয়া, ২০১০ সালের ৭ ই সেপ্টেম্বর, আন্তর্জাতিক ফ্লাইট শুরু করার অনুমতি প্রদান করে| গোড়ার দিকে স্পাইসজেট দিল্লি থেকে কাঠমান্ডু এবং চেন্নাই থেকে কলম্বো তে বিমান সেবা শুরু করে| তাদের প্রথম আন্তর্জাতিক ফ্লাইট দিল্লি বিমানবন্দর থেকে ২০১০ সালে ৭ ই অক্টোবর ওরে|  বহর thumb|right| SpiceJet Boeing 737-900ER taking off from Sardar Vallabhbhai Patel International Airport in Ahmedabad স্পাইসজেট তার প্রথম দৃঢ় আদেশ স্থাপন ২০০৫ সালের মার্চ মাসে ২০ টি নেক্সট জেনারেশন বোয়িং ৭৩৭-৮০০র  জন্য যার ডেলিভারির সময় ২০১০ অবধি নির্ধারিত ছিল| ২০১০ এর নভেম্বর মাসে আবার স্পাইসজেট ৩০ টা বোয়িং ৭৩৭-৮০০র জন্য আদেশ স্থাপন করে|  ২০১৫ সালের জানুয়ারীর হিসাব অনুযায়ী স্পাইসজেটের কাছে নিম্নলিখিত বিমানের বহর আছে:  + SpiceJet fleet<span style="color:white;">এয়ারক্রাফট<span style="color:white;">পরিসেবায়<span style="color:white;">আদেশ<span style="color:white;">Passengersযাত্রী (ইকনমি))<span style="color:white;">নোটবোয়িং ৭৩৭-৮০০২১১৮৯সব কটা ভাড়ায়বোয়িং ৭৩৭ ম্যাক্স ৮৪২বোয়িং ৭৩৭-৯০০ ই আর২২১২বম্বারদিয়ার ড্যাশ ৮ কিউ ৪০০১৫১৫৭৮১ টা ভাড়ায়মোট৩৮৫৭ বর্তমান বহর বর্তমানে স্পাইসজেটের কাছে ২৩টি বোয়িং ৭৩৭-৮০০/৯০০ ই আর বিমানের সঙ্গে গোটা ১৫ টা বম্বারদিয়ার কিউ ৪০০ বিমানের বহর আছে|  পুরস্কার এবং সফলতা স্পাইসজেট কিছু উল্লেখযোগ্য পুরস্কার হলো -  ইন্ডিয়া'স বেস্ট লো কস্ট এয়ারলাইন বি আউটলুক ট্রাভেলার (২০০৮, ২০১০, ২০১১ এবং ২০১২)  ইন্ডিয়া’স ইন্টারন্যাশনাল লো কোস্ট ক্যরিয়ার অফ দি ইয়ার - ২০১২ বাই ট্রাভেল এজেন্টস এসোসিয়েশন অফ ইন্ডিয়া| (টিএএআই)  ইন্ডিয়া’স মোস্ট আউটস্ট্যান্ডিং এয়ারলাইন এলসিসি -ডোমেস্টিক অ্যাওয়ার্ড, বাই ট্রাভেল এন্ড হসপিটালিটি| (২০১২)  ওয়ার্ল্ড ট্রাভেল মার্কেট অ্যাওয়ার্ড ফর মাল্টি-চ্যানেল অ্যাপ্রোচ ইন ডিস্ট্রিবিউশন| ২০০৯  ন্যাশনাল অ্যাওয়ার্ড (আই সি ডাব্লিউ এ আই) ফর এক্সেলেন্স ইন কস্ট ম্যানেজমেন্ট| ২০০৯ আরও দেখুন  এয়র ইন্ডিয়া রিজনাল তথ্যসূত্র  বহিঃসংযোগ  স্পাইসজেটের অফিসিয়াল ওয়েবসাইট   বিষয়শ্রেণী:ভারতের বিমান পরিবহন সংস্থা বিষয়শ্রেণী:২০০৫-এ প্রতিষ্ঠিত কোম্পানি বিষয়শ্রেণী:২০০৫-এ হরিয়ানায় প্রতিষ্ঠিত বিষয়শ্রেণী:২০০৫-এ প্রতিষ্ঠিত ভারতীয় কোম্পানি বিষয়শ্রেণী:ভারতীয় মার্কা বিষয়শ্রেণী:ভারতের ন্যাশনাল স্টক এক্সচেঞ্জে তালিকাভুক্ত কোম্পানি বিষয়শ্রেণী:বোম্বে স্টক এক্সচেঞ্জে তালিকাভুক্ত কোম্পানি
রিকার্দ রিওস মোন্তোইয়া (; জন্ম: ২ জুন ২০০০; রিকার্দ রিওস নামে সুপরিচিত) হলেন একজন কলম্বীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব পালমেইরাস এবং কলম্বিয়া জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।  রিওস ২০২৩ সালে কলম্বিয়ার হয়ে আন্তর্জাতিক পর্যায়ে অভিষেক করেছেন; কলম্বিয়ার জার্সি গায়ে তিনি এপর্যন্ত ২১ ম্যাচে ২টি গোল করেছেন।  প্রারম্ভিক জীবন রিকার্দ রিওস মোন্তোইয়া ২০০০ সালের ২রা জুন তারিখে কলম্বিয়ার ভেগাচিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  পরিসংখ্যান আন্তর্জাতিক   দল  সাল  ম্যাচ  গোল কলম্বিয়া  ২০২৩  ৩  ০ ২০২৪  ১৬  ২ ২০২৫  ২  ০ সর্বমোট  ২১  ২  তথ্যসূত্র  বহিঃসংযোগ     বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:কলম্বীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:সোসিয়েদাদে এস্পোর্তিভা পালমেইরাসের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:কলম্বিয়ার আন্তর্জাতিক ফুটবলার বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড় বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:লিগা এমএক্সের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ফ্লামেঙ্গো রেগাতাস ক্লাবের খেলোয়াড়
200px|right  হ্যালো, উইকিপিডিয়ায় স্বাগতম! আপনাকে আপনার অবদানের জন্য ধন্যবাদ। আমি উইকিপিডিয়াতে আপনার গঠনমূলক সম্পাদনার প্রশংসা করি। আশা করছি এ পরিবেশটি আপনার ভালো লাগবে এবং থাকার সিদ্ধান্ত নিয়েছেন। এখানে কিছু পৃষ্ঠা আছে যা আপনাকে উইকিপিডিয়া ব্যবহার এবং সমৃদ্ধ করার কাজে সাহায্য করবে:  উইকিপিডিয়ার পঞ্চস্তম্ভ  উইকিপিডিয়ায় অবদান রাখা  কীভাবে একটি পাতা সম্পাদনা করবেন  সাহায্য পাতা  কীভাবে একটি ভালো নিবন্ধ তৈরি করবেন  কীভাবে আপনার প্রথম নিবন্ধ তৈরি করবেন (আপনি চাইলে নিবন্ধ উইজার্ড ব্যবহার করতে পারেন)  সরলীকৃত রচনাশৈলী নির্দেশনা  সাম্প্রতিক পরিবর্তন টহল  আপনাকে লগইন ছাড়া সম্পাদনা চালিয়ে যেতে স্বাগত জানাই। আপনি চাইলে <span class="plainlinks">[ একটি অ্যাকাউন্ট তৈরি]</span> করে নিতে পারেন। এটি করা বিনামূল্যে, কোনো ব্যক্তিগত তথ্যের প্রয়োজন নেই এবং বিভিন্ন সুবিধা প্রদান করে, যেমন করে একটি নিবন্ধ তৈরি করেন। একটি অ্যাকাউন্ট তৈরি করার ফলে যে সুবিধাগুলো পাবেন তার সম্পূর্ণ রূপরেখা এবং ব্যাখ্যার জন্য এই পাতাটি দেখুন। আপনি যদি ব্যবহারকারী নাম ছাড়া সম্পাদনা করেন, তাহলে আপনার আইপি ঠিকানা () দ্বারা আপনাকে সনাক্ত করা যাবে। যাই হোক, আমি আশা করি আপনি এখানে সম্পাদনা করতে এবং একজন উইকিপিডিয়ান হতে উপভোগ করবেন! অনুগ্রহ করে আপনার আলাপ পাতায় চারটি টিল্ডা চিহ্ন (~~~~) ব্যবহার করে আপনার মন্তব্য স্বাক্ষর করুন; এটি স্বয়ংক্রিয়ভাবে আপনার আইপি ঠিকানা (বা ব্যবহারকারী নাম, যদি আপনি লগইন করে থাকেন) এবং তারিখ যোগ করবে। আপনার যদি সাহায্যের প্রয়োজন হয়, তাহলে উইকিপিডিয়া:প্রশ্ন দেখুন,  অথবা আপনার আলাপ পাতায় {{সাহায্য করুন}} লিখুন এবং নিচে আপনার প্রশ্নটি লিখুন।  আবারও স্বাগতম! ~~~~~~
সমাজবিজ্ঞানে, সামাজিক কাঠামো বলতে সমাজের সুনির্দিষ্টভাবে গঠিত সামাজিক বিন্যাসের সমষ্টিকে বোঝায়, যা ব্যক্তির কার্যক্রম থেকে উদ্ভূত হয় এবং সেই কার্যক্রমকে নির্ধারণ করে। একইভাবে, সমাজকে সাধারণত বিভিন্ন গোষ্ঠী বা ভূমিকার ক্ষেত্র হিসেবে দেখা হয়, যার বিভিন্ন কার্যক্রম, অর্থ বা উদ্দেশ্য থাকে। সামাজিক কাঠামোর উদাহরণগুলোর মধ্যে পরিবার, ধর্ম, আইন, অর্থনীতি এবং বিভিন্ন সামাজিক শ্রেণি অন্তর্ভুক্ত। এটি "সামাজিক ব্যবস্থা" থেকে আলাদা, যেটি সমাজের মূল কাঠামোকে বোঝায় যার মধ্যে এই বিভিন্ন কাঠামোগুলি সংযুক্ত থাকে। সুতরাং, সামাজিক কাঠামো বৃহত্তর ব্যবস্থাগুলোর, যেমন অর্থনৈতিক ব্যবস্থা, বিচার ব্যবস্থা, রাজনৈতিক ব্যবস্থা, সাংস্কৃতিক ব্যবস্থা ইত্যাদির উপর গভীর প্রভাব ফেলে। সামাজিক কাঠামোকে একটি ভিত্তি হিসেবে বিবেচনা করা যেতে পারে যার উপর একটি সমাজ প্রতিষ্ঠিত হয়। এটি সমাজের বিভিন্ন প্রতিষ্ঠানের মধ্যে সম্পর্কের নিয়মাবলি ও ধরন নির্ধারণ করে।   সংক্ষিপ্ত বিবরণ  সবার সাথে ভাল আচরন করতে হবে।   সামাজিক কাঠামো গঠন ও ইহার কার্যকারিতা বর্ণনা   তথ্যসূত্র   বিষয়শ্রেণী:সামাজিক ব্যবস্থা বিষয়শ্রেণী:কাঠামো বিষয়শ্রেণী:পরিভাষা বিষয়শ্রেণী:সমাজবৈজ্ঞানিক পরিভাষা বিষয়শ্রেণী:উদ্গম
নাতালি স্নাইডার (; জন্ম: ১১ ফেব্রুয়ারি ১৯৮৩) একজন মার্কিন হুইলচেয়ার বাস্কেটবল খেলোয়াড়।  প্রাথমিক জীবন নাতালি জন্মগ্রহণ করেন নেব্রাস্কা শহরের ক্রেট-এ। প্রথমে তিনি ক্রেট হাই স্কুল, পরে দোয়ান কলেজ এবং নেব্রাস্কা-লিংকন বিশ্ববিদ্যালয়ে পড়াশোনা করেছিলেন।   খেলোয়াড় জীবন  ২০০৮ গ্রীষ্মকালীন প্যারালিম্পিক এবং ২০১৬ রিও গ্রীষ্মকালীন প্যারালিম্পিক মার্কিন যুক্তরাষ্ট্রকে হুইলচেয়ার বাস্কেটবল দলের প্রতিনিধিত্ব করে নাতালি একটি স্বর্ণপদক জয় করেছিলেন। ২০১০ আইডাব্লুবিএফ ওয়ার্ল্ড চ্যাম্পিয়নশিপ এবং ২০১১ আইডাব্লুবিএফ ওয়ার্ল্ড চ্যাম্পিয়নমার্কিন যুক্তরাষ্ট্রকে হুইলচেয়ার বাস্কেটবল দলের হয়ে প্রতিনিধিত্ব করে তিনি স্বর্ণপদক লাভ করেছিলেন। ২০১২ গ্রীষ্মকালীন প্যারালিম্পিক তিনি অংশ গ্রহণ করেন।  বর্তমান জীবন নাতালি এখন নেব্রাস্কা শহরের ক্রেট-এ বসবাস করেন।   আরও পড়ুন    বহিঃসংযোগ    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৮৩-এ জন্ম বিষয়শ্রেণী:২০১২ গ্রীষ্মকালীন প্যারালিম্পিকে হুইলচেয়ার বাস্কেটবল খেলোয়াড় বিষয়শ্রেণী:২০১৬ গ্রীষ্মকালীন প্যারালিম্পিকে হুইলচেয়ার বাস্কেটবল খেলোয়াড় বিষয়শ্রেণী:২১শ শতাব্দীর মার্কিন নারী বিষয়শ্রেণী:২০শ শতাব্দীর মার্কিন নারী বিষয়শ্রেণী:২১শ শতাব্দীর মার্কিন নারী ক্রীড়াবিদ
​ ​অ্যাবি রাইডার ফোর্টসন (জন্ম: ১৪ মার্চ, ২০০৮) একজন মার্কিন অভিনেত্রী। তিনি ট্রান্সপারেন্ট-এ এলা নোভাক, দ্য হুইস্পার্স-এ হার্পার ওয়েইল, টুগেদারনেস-এ সোফি পিয়ারসন, অ্যান্ট-ম্যান (২০১৫) এবং অ্যান্ট-ম্যান অ্যান্ড দ্য ওয়াস্প (২০১৮)-এ ক্যাসি ল্যাং চরিত্রে এবং আর ইউ দেয়ার গড? ইটস মি, মার্গারেট. (২০২৩)-এ মার্গারেট সাইমন চরিত্রে অভিনয় করেছেন। তিনি অভিনেত্রী ক্রিস্টি লিন স্মিথ এবং তার স্বামী জন ফোর্টসনের কন্যা। ​৬ জানুয়ারী, ২০২৪-এ ফোর্টসন হলিউড ক্রিয়েটিভ অ্যালায়েন্স কর্তৃক আয়োজিত ২০২৪ অ্যাস্ট্রা পুরস্কার অনুষ্ঠানে স্টার অন দ্য রাইজ অ্যাওয়ার্ড-এ ভূষিত হন। চলচ্চিত্রের তালিকা  বছর শিরোনাম ভূমিকা মন্তব্য  প্লেয়িং ইট কুল ছোট মেয়ে  অ্যান্ট-ম্যান ক্যাসি ল্যাং  ফরএভার মাই গার্ল বিলি অ্যান সোয়ান অ্যান্ট-ম্যান অ্যান্ড দ্য ওয়াস্প ক্যাসি ল্যাং  এ ডগ'স জার্নি কিশোরী সি.জে. আর ইউ দেয়ার গড? ইটস মি, মার্গারেট.মার্গারেট সাইমন  গ্রিফিন ইন সামার কারা টেলিভিশন  বছর শিরোনাম ভূমিকা মন্তব্য  দ্য মিন্ডি প্রজেক্ট ক্লেমেন্টাইন ১টি পর্ব  ট্রান্সপারেন্ট এলা নোভাক পুনরাবৃত্ত ভূমিকা (মৌসুম ১)  দ্য হুইস্পার্স হার্পার ওয়েইল পুনরাবৃত্ত ভূমিকা  টুগেদারনেস সোফি পিয়ারসন পুনরাবৃত্ত ভূমিকা (মৌসুম ১), প্রধান অভিনয়শিল্পী (মৌসুম ২)  মাইলস ফ্রম টুমরোল্যান্ড নিরি ১টি পর্ব; কণ্ঠশিল্পী  ট্রলস: দ্য বিট গোজ অন! প্রিসিলা ১টি পর্ব; কণ্ঠশিল্পী রুম ১০৪ এল ১টি পর্ব  টি.ও.টি.এস. টারা দ্য টেপির ১টি পর্ব; কণ্ঠশিল্পী  ডাকটেলস ছোট মেয়ে ২টি পর্ব; কণ্ঠশিল্পী টেলস ফ্রম দ্য লুপ কিশোরী লরেটা ২টি পর্ব  ট্রলস: ট্রলসটোপিয়া প্রিসিলা ৩টি পর্ব; কণ্ঠশিল্পী  দ্য পিট ক্রিস্টি হুইলার পুনরাবৃত্ত ভূমিকা, ৪টি পর্ব তথ্যসূত্র  বিষয়শ্রেণী:২০০৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন শিশু অভিনেত্রী বিষয়শ্রেণী:মার্কিন সঙ্গীতশিল্পী বিষয়শ্রেণী:বারব্যাঙ্ক, ক্যালিফোর্নিয়ার অভিনেত্রী বিষয়শ্রেণী:মার্কিন কণ্ঠাভিনেত্রী
__NOTOC__ ৮১ জুলীয় বর্ষপঞ্জীর একটি সাধারণ বছর যেটি সোমবার দিয়ে শুরু। সেই সময়ে এই বছর সিলভা ও পল্লিও-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৩৪ বছর; রোম প্রতিষ্ঠার বছর)। এই বছরকে ৮১ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।   ঘটনাবলী    এলাকা অনুসারে    বিষয় অনুসারে    জন্ম    মৃত্যু  রোম সম্রাট টাইটাসের মৃত্যু হয়।   তথ্যসূত্র   বিষয়শ্রেণী:৮১
ফিলিপনগর ইউনিয়ন বাংলাদেশের খুলনা বিভাগের কুষ্টিয়া জেলার অন্তর্গত দৌলতপুর উপজেলার একটি ইউনিয়ন পরিষদ। এটি ৮৪.৫৬ কিমি২ (৩২.৬৫ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩০,৯২০ জন। ইউনিয়নটিতে মোট গ্রামের সংখ্যা ১৩টি ও মৌজার সংখ্যা ৮টি।  গ্রামসমূহ  বাহিরমাদী  পূর্ব বাহিরমাদী  পশ্চিম বাহিরমাদী  আলীনগর  সিরাজনগর  টলটলীপাড়া  পশ্চিম দক্ষিণ ফিলিপনগর  পূর্ব ফিলিপনগর  উত্তর ফিলিপনগর  ফিলিপনগর  ইসলামপুর  দফাদারপাড়া  চর সাদীপুর  পোয়ালবাড়িয়া  মন্ডলপাড়া   আরও দেখুন   তথ্যসূত্র   বহিঃসংযোগ   বিষয়শ্রেণী:দৌলতপুর (কুষ্টিয়া) উপজেলার ইউনিয়ন
ডান|থাম্ব|306x306পিক্সেল|১৯৯১ সালের আদমশুমারি অনুসারে গ্রীক এলাকাগুলির মানচিত্র, যেখানে সংখ্যালঘুদের নির্দেশ করা হয়েছে। গ্রিসের সংখ্যালঘু মুসলিমরা হল গ্রিসের একমাত্র স্পষ্টভাবে স্বীকৃত সংখ্যালঘু। ১৯৯১ সালের আদমশুমারি অনুসারে তাদের সংখ্যা ছিল ৯৭,৬০৫, যা মোট জনসংখ্যার ০.৯১%।  তবে মার্কিন যুক্তরাষ্ট্রের পররাষ্ট্র দপ্তরের মতে, একটি বেসরকারী অনুমান অনুসারে তাদের সংখ্যা ১৪০,০০০ জন বা মোট জনসংখ্যার ১.২৪%।  US Department of State - Religious Freedom, Greece  দক্ষিণ বলকানের অন্যান্য অংশের মতো উত্তর গ্রিসের পশ্চিম থ্রেসেও মুসলিম সংখ্যালঘু রয়েছে, যারা দীর্ঘকাল ধরে উসমানীয় শাসনের অধীনে ছিল। এই মুসলিম সংখ্যালঘু বিভিন্ন জাতিগোষ্ঠীর সমন্বয়ে গঠিত। তাদের মধ্যে প্রধানত তিনটি গোষ্ঠী রয়েছে: তুর্কি ভাষাভাষী জনগোষ্ঠী, যারা নিজেদের তুর্কি জাতিসত্তার অংশ হিসেবে দেখে; পোমাক জনগোষ্ঠী, যারা মূলত বুলগেরীয় ভাষার একটি উপভাষায় কথা বলে এবং তারা ইসলাম ধর্মাবলম্বী ও রোমানি মুসলিম সম্প্রদায়, যারা মূলত উসমানীয় যুগ থেকে এই অঞ্চলে বসবাস করে আসছে। এদের অনেককেই উসমানীয় শাসনের সময় ইসলাম গ্রহণকারী গ্রিক জনগোষ্ঠীর বংশধর বলে মনে করা হয়। গ্রিসে মুসলিম সংখ্যালঘুদের আইনগত অবস্থান ১৯২৩ সালের লোজান চুক্তির মাধ্যমে নির্ধারিত হয়েছে। এই চুক্তিটি গ্রিস ও তুরস্কের মধ্যে জনসংখ্যা বিনিময়ের বিষয়টি নির্ধারণ করে, যেখানে মুসলমানদের গ্রিসে ও খ্রিস্টানদের তুরস্কে স্থানান্তর করা হয়। তবে এই চুক্তির আওতায় কনস্টান্টিনোপলের গ্রিক সম্প্রদায় ও পশ্চিম থ্রেসের মুসলিম সংখ্যালঘুরা বাধ্যতামূলক স্থানান্তর থেকে অব্যাহতি পায়। অর্থাৎ পশ্চিম থ্রেসের মুসলমানরা গ্রিসে বসবাসের অধিকার পায় এবং কনস্টান্টিনোপলে কিছু গ্রিক জনগোষ্ঠী রয়ে যায়। তবে এই সংখ্যালঘুদের স্বীকৃতি ও চুক্তির ব্যাখ্যা নিয়ে গ্রিস ও তুরস্কের মধ্যে দীর্ঘদিন ধরে মতপার্থক্য চলে আসছে। গ্রিস সরকার এই জনগোষ্ঠীকে শুধুমাত্র "মুসলিম সংখ্যালঘু" হিসেবে বিবেচনা করে; কিন্তু তুরস্ক সরকার তাদের "তুর্কি সংখ্যালঘু" হিসেবে স্বীকৃতি দিতে চায়। এর ফলে দুই দেশের মধ্যে কূটনৈতিক টানাপোড়েন চলমান রয়েছে।   ইতিহাস   উসমানীয় আমলে কিছু মুসলিম পশ্চিম থ্রেসে বসতি স্থাপন করেছিলেন, যারা গ্রিসের মুসলিম সংখ্যালঘু সম্প্রদায়ের পূর্বপুরুষ হিসেবে বিবেচিত হন। বলকান যুদ্ধ ও প্রথম বিশ্বযুদ্ধের সময় পশ্চিম থ্রেস চুক্তি অনুযায়ী উত্তর গ্রিসের বাকি অংশের সাথে গ্রিস ভূখণ্ডের অংশ হয়ে যায় এবং মুসলিম সংখ্যালঘুরা পশ্চিম থ্রেসেই থেকে যায়। তখন তাদের সংখ্যা ছিল প্রায় ৮৬,০০০  এবং তারা তিনটি জাতিগত গোষ্ঠীর সমন্বয়ে গঠিত ছিল: তুর্কি ( এখানে তারা সাধারণত পশ্চিম থ্রেসীয় তুর্কি নামে পরিচিত), পোমাক ( বুলগেরীয় ভাষায় কথা বলা মুসলিম স্লাভ) ও রোমানি মুসলিম। এই গোষ্ঠীগুলির প্রত্যেকের নিজস্ব ভাষা ও সংস্কৃতি ছিল। গ্রিকো-তুর্কি যুদ্ধের (১৯১৯-১৯২২) পর ১৯২৩ সালে একদিকে তুরস্ক এবং অন্যদিকে গ্রিস ও আন্তর্জাতিক পক্ষের মধ্যে লোজান চুক্তি স্বাক্ষরিত হয়, যা সংখ্যালঘুদের মর্যাদা, সুরক্ষা ও অধিকার প্রদান করে।   তথ্যসূত্র   বিষয়শ্রেণী:গ্রিসে ইসলাম বিষয়শ্রেণী:গ্রিসের জাতিগোষ্ঠী
মোস্তাফিজুর রহমান মানিক একজন বাংলাদেশী পরিচালক। তার পরিচালনার চলচ্চিত্র মধ্যে রয়েছে  দুই নয়নের আলো, মন ছুঁয়েছে মন,  মা আমার চোখের মণি এবং জান্নাত।  তাছাড়াও তিনি জান্নাত পরিচালনার জন্য ২০১৮ সালে জাতীয় চলচ্চিত্র পুরস্কার লাভ করেন।   চলচ্চিত্র   দুই নয়নের আলো (২০০৫)  মন ছুঁয়েছে মন (২০০৯)  মা আমার চোখের মণি (২০১১)  কিছু আশা কিছু ভালোবাসা (২০১৩)  চুপি চুপি প্রেম (২০১৫)   জান্নাত (২০১৮)  আনন্দ অশ্রু (নির্মাণাধীন)  আশীর্বাদ (নির্মানাধীন)   এত প্রেম এত মায়া (নির্মাণাধীন)  যাও পাখি বলো তারে (২০২২)  স্বপ্নে দেখা রাজকন্যা (নির্মানাধীন)  হাহাকার (নির্মানাধীন)  ডার্ক ওয়ার্ল্ড (২০২৪)   তথ্যসূত্র    বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:বাংলাদেশী পরিচালক বিষয়শ্রেণী:শ্রেষ্ঠ পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী
গুরমিত সীতারাম চৌধুরী, একজন ভারতীয় টেলিভিশন অভিনেতা, মডেল এবং নৃত্যশিল্পী যিনি গুরমিত চৌধুরী নামে পরিচিত। কারান দারার খামোশিয়া চলচ্চিত্রের মাধ্যমে বলিউডে তিনি অভিষিক্ত হন। ঝালাক দিখলা যা নামক নৃত্য প্রতিযোগিতা অনুষ্ঠানের ৫ম সিজনে তিনি বিজয়ী হন।.  ক্যারিয়ার দেবিনা ব্যাণার্জির সীতা চরিত্রের বিপরীতে রামায়ণ ধারাবাহিকে রামের চরিত্রে অভিনয় করেন গুরমিত, যা তাকে যশ ও খ্যাতি এনে দেয়।  রামায়ণের পরে পাতি পাত্নি অর ওহ্ ধারাবাহিকে তার তার বাগদত্তা দেবিনা ব্যাণার্জির সাথে তিনি আবারও জুটি বাঁধেন। এছাড়াও পুনার ভিভাহ এ তিনি ইয়াশ সিনধিয়া এর চরিত্রে অভিনয় করেন।  ঝালাক দিখলা যা নামক নৃত্য প্রতিযোগিতা অনুষ্ঠানে কোরিওগ্রাফার শম্পা সন্থালিয়া এর সাথে ৫ম সিজনের বিজয়ী হন। এছাড়াও নাচ বালিয়ে ৬ তে দেবিনা ব্যাণার্জির সাথে অংশ নেন এবং প্রথম রানার আপ হয়ে প্রতিযোগিতা শেষ করেন। ফেয়ার ফ্যাক্টর: খাত্র কে খিলাড়ি ডার কা ব্লকবাস্টার এও তিনি প্রথম রানার আপ হয়ে প্রতিযোগিতা শেষ করেন। এছাড়ারও তিনি মি. জাবালপুর উপাধি এবং মি. ইন্ডিয়া প্রতিযোগিতায় জয়ী হন।  টেলিভিশন  বছর অনুষ্ঠানের নাম ভূমিকা চ্যানেল টীকা ২০০৪  ইয়েহ মেরি লাইফ হে গুরমিত  সনি টিভি  Cameo ২০০৪ কুমকুম – এক পেয়ারা সা বান্ধান বাল্লু স্টার প্লাস  হিন্দি ধারাবাহিক ২০০৬ মায়াভি হিরান্যানজায়া টিভিতামিল ধারাবাহিক ২০০৮-২০০৯ রামায়ণ প্রভু রাম/প্রভু বিষ্ণু ইম্যাজিন টিভি  ২০১০-২০১১ গীত – হউই সাবসে পারায়ি মান সিং খুরানা স্টার ওয়ান  ২০১২-২০১৩ পুনার ভিভাহ ইয়াশ সুরাজ প্রাতাপ সিন্ধিয়া জি টিভি  আপাতবাস্তব টেলিভিশন অনুষ্ঠান  ২০০৯: পাতি পাত্নি অর ওহ্‌ – প্রতিযোগী  ২০১২: ঝালাক দিখলা যা ৫ – প্রতিযোগী (বিজয়ী)  ২০১৩: নাচ বালিয়ে শ্রীমান v/s শ্রীমতী  দেবিনার সাথে জুটি বেধে (বিজয়ী)  ২০১৩–১৪: নাচ বালিয়ে ৬প্রতিযোগী (রানার আপ)  ২০১৪: ঝালাক দিখলা যা ৭ তিনি স্বয়ং নিজে হিসেবে   ২০১৪: ফেয়ার ফ্যাক্টর: খাত্র কে খিলাড়ি ডার কা ব্লকবাস্টার – প্রতিযোগী (প্রথম রানার আপ)  ২০১৫: বিগ বস ৮ চলচ্চিত্রের প্রচারণায়  ২০১৫: আই ক্যান ডু দ্যাথ্ঠ – প্রতিযোগী  ২০১৫: ব্যাড কোম্পানিতিনি স্বয়ং নিজে হিসেবে   ২০১৬: কমেডি নাইট্‌স বাঁচাও'' তিনি স্বয়ং নিজে হিসেবে  বিশেষ ভূমিকায়  বছর  টিভি শো  ভাষা  টিভি চ্যানেল  অন্যান্য তথ্য ২০১০  বান্দিনি  হিন্দি  ইম্যাজিন টিভি  নৃত্য পরিবেশনা ২০১১   ছোটি বাহু – সায়ার কে রাং রাঁচি   জি টিভি  নৃত্য পরিবেশনা ২০১৬  দিয়া অর বাতি হাম  স্টার প্লাস  নৃত্য পরিবেশনা  চলচ্চিত্র  বছর চলচ্চিত্রের নাম চরিত্রের নাম টীকা ২০০৫  কই আপ সে ফুটবল দলের সদস্য হিসেবে অমুখ্য ভূমিকায় ২০১১ সাইকেল কিক চান্দু (সৃষ্টির ভাই)  ২০১৫ খামোশিয়া জয়দেব ধনরাজগির  মুখ্য ভূমিকায় অভিষিক্ত চলচ্চিত্র ২০১৫ মি. এক্স  একটি পাবের নৃত্যশিল্পী  একটি গানে বিশেষ ভূমিকায় ২০১৬ ওয়াযা তুম হোএডভোকেট রানভির বাজাজ মুখ্য ভূমিকায় ২০১৭ লালি কি শাদি মে লাড্ডু দেয়ানা প্রিন্স ভীর  মুখ্য ভূমিকায় ২০১৮ পাল্টানক্যাপ্টেন পৃথিবী সিং দাগার  মুখ্য ভূমিকায় তথ্যসূত্র  বহিঃসংযোগ     বিষয়শ্রেণী:ভারতীয় ধারাবাহিক নাটকের অভিনেতা বিষয়শ্রেণী:বিহারের অভিনেতা বিষয়শ্রেণী:ভাগলপুরের ব্যক্তি বিষয়শ্রেণী:বিহারের ব্যক্তিত্ব বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী বিষয়শ্রেণী:জীবিত ব্যক্তি বিষয়শ্রেণী:ভারতীয় অভিনেতা বিষয়শ্রেণী:ড্যান্সিং উইথ দ্য স্টার বিজয়ী বিষয়শ্রেণী:ভারতীয় টেলিভিশন অভিনেতা বিষয়শ্রেণী:১৯৮৪-এ জন্ম
অ্যামাচার ফুটবল অ্যালাইন্স (; এছাড়াও সংক্ষেপে অ্যামাচার এফএ নামে পরিচিত) হচ্ছে ইংল্যান্ডের কাউন্টি ফুটবলের নিয়ন্ত্রক সংস্থা। এই সংস্থাটি ১৯০৬ সালের মে মাসে অ্যামাচার ফুটবল ডিফেন্স কাউন্সিল (উক্ত সময়ে সংস্থাটি অ্যামাচার ফুটবল ডিফেন্স ফেডারেশন নামেও পরিচিত ছিল) নামে প্রতিষ্ঠিত হয়েছে। অতঃপর ১৯০৭ সালের ৭ই জুলাই তারিখে সংস্থাটি অ্যামাচার ফুটবল অ্যাসোসিয়েশন নামে পুনঃপ্রতিষ্ঠিত হয়েছে।   এটি একটি নির্দিষ্ট ভৌগোলিক এলাকার খেলা নিয়ন্ত্রণ করে না। এর সংস্থার উদ্দেশ্য ছিল, ফুটবলের সর্বোচ্চ পর্যায়ে অপেশাদারিত্বের পতন, মূল অপেশাদার চেতনাকে রক্ষা করা এবং সংরক্ষণ করা। অনেক লীগের ক্লাবগুলো এখনো নিয়ম বজায় রেখে ক্লাবহাউস বা পাবলিক হাউসে ম্যাচের পর তাদের প্রতিপক্ষকে এবং ম্যাচ কর্মকর্তাদের খাদ্য এবং পানীয় সরবরাহ করে। এই সংস্থার সদর দপ্তর ইংল্যান্ডের রাজধানী লন্ডনে অবস্থিত।   তথ্যসূত্র    বহিঃসংযোগ        বিষয়শ্রেণী:১৯০৬-এ ইংল্যান্ডে প্রতিষ্ঠিত বিষয়শ্রেণী:১৯০৬-এ প্রতিষ্ঠিত ক্রীড়া সংস্থা বিষয়শ্রেণী:ইংল্যান্ডের ক্রীড়া নিয়ন্ত্রণ সংস্থা বিষয়শ্রেণী:ইংল্যান্ডের ফুটবল পরিচালনা পরিষদ
কাজী ফিরোজ রশীদ (জন্ম: ২ ফেব্রুয়ারি ১৯৪৭) হলেন একজন বাংলাদেশী রাজনীতিবিদ ও আইনজীবী। তিনি জাতীয় পার্টির প্রেসিডিয়াম সদস্য। এরশাদের মন্ত্রিসভায় তিনি উপমন্ত্রী, প্রতিমন্ত্রী ও মন্ত্রী হিসেবে দায়িত্ব পালন করেন। তিনি গোপালগঞ্জ-৩ আসনের সাবেক ও ঢাকা-৬ আসনের বর্তমান সংসদ সদস্য।   প্রাথমিক জীবন  কাজী ফিরোজ রশীদ ১৯৪৭ সালের ২ ফেব্রুয়ারি তৎকালীন ব্রিটিশ ভারতের বেঙ্গল প্রেসিডেন্সির গোপালগঞ্জের টুঙ্গিপাড়ায় জন্মগ্রহণ করেন। তার পিতার কাজী মোজাফ্ফর হোসেন ও মাতার নাম সুফিয়া খানম।   রাজনৈতিক জীবন  কাজী ফিরোজ রশীদ জাতীয় পার্টির প্রেসিডিয়াম সদস্য। তিনি ৭ মে ১৯৮৬ সালের তৃতীয় ও ৩ মার্চ ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে গোপালগঞ্জ-৩ আসন থেকে সংসদ সদস্য নির্বাচিত হন।  এরশাদের মন্ত্রিসভায় তিনি ১০ আগস্ট ১৯৮৭ থেকে ২৭ মার্চ ১৯৮৮ পর্যন্ত নৌপরিবহন উপমন্ত্রী ছিলেন।  ত্রাণ ও পুনর্বাসন প্রতিমন্ত্রী হিসেবে তিনি ২৭ মার্চ ১৯৮৮ থেকে ১০ ডিসেম্বর ১৯৮৮ পর্যন্ত দায়িত্ব পালন করেন।  তিনি ১০ ডিসেম্বর ১৯৮৮ থেকে ৯ আগস্ট ১৯৮৯ পর্যন্ত ডাক ও টেলিযোগাযোগ প্রতিমন্ত্রী ও ৯ আগস্ট ১৯৮৯ থেকে ৬ ডিসেম্বর ১৯৯০ পর্যন্ত ডাক ও টেলিযোগাযোগ মন্ত্রী হিসেবে দায়িত্ব পালন করেন।  তিনি ৫ জানুয়ারি ২০১৪ সালের দশম ও ২০১৮ সালের একাদশ জাতীয় সংসদ নির্বাচনে জাতীয় পার্টির প্রার্থী হিসেবে ঢাকা-৬ আসন থেকে সংসদ সদস্য নির্বাচিত হন।  এছাড়া তিনি বাংলাদেশ সার্ফিং অ্যাসোসিয়েশনের সভাপতি। তিনি বাংলাদেশ সিনেমা হল মালিক অ্যাসোসিয়েশনেরও সভাপতি।   বিতর্ক  কাজী ফিরোজ রশীদের বিরুদ্ধে পাকিস্তানের সাবেক প্রধানমন্ত্রী মোহাম্মদ আলীর বাড়ী দখলের অভিযোগ রয়েছে, যে বাড়িতে তিনি ভাড়া ছিলেন। ২০১৬ সালের ৬ এপ্রিল বাংলাদেশ দুর্নীতি দমন কমিশন তার বিরুদ্ধে কানাডার সাবেক হাই কমিশনার মোহাম্মদ আলীর জমি জালিয়াতির জন্য মামলা করে। তিনি ১৯৭৯ সালে জমির জাল দলিল তৈরি করেছিলেন। ২০১৭ সালে তিনি দুদকের বিরুদ্ধে রিট করলে তা হাইকোট বিভাগ খারিজ করে দেয়। ২০১৮ সালের নভেম্বর পর্যন্ত তার মামলা চলমান রয়েছে।   তথ্যসূত্র   বিষয়শ্রেণী:১৯৪৭-এ জন্ম বিষয়শ্রেণী:জীবিত ব্যক্তি বিষয়শ্রেণী:গোপালগঞ্জ জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:দশম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:বাংলাদেশ আওয়ামী লীগের সাবেক রাজনীতিবিদ বিষয়শ্রেণী:এরশাদের মন্ত্রিসভার সদস্য বিষয়শ্রেণী:বাংলাদেশের দুর্যোগ ব্যবস্থাপনা ও ত্রাণ প্রতিমন্ত্রী
কৃষ্ণজীবন সান্যাল ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী।https://amritmahotsav.nic.in/district-reopsitory-detail.htm?25827 জন্ম কৃষ্ণজীবনের জন্ম ১৮৯৩ সালে মালদহের ইংরেজ বাজারে। তিনি মালদা জেলা স্কুলে পড়াশোনা শুরু করেন এবং সেই সময় থেকেই তিনি তাঁর শিক্ষকদের কাছ থেকে দেশে ইংরেজি অত্যাচারের গল্প শুনে দেশপ্রেমের মন্ত্রে দীক্ষিত হন। উচ্চশিক্ষার জন্য তিনি কলকাতায় আসেন এবং বহু বিখ্যাত বিপ্লবীর সংস্পর্শে আসেন এবং তাঁর দেশপ্রেম আরও বৃদ্ধি পায়।   বিপ্লবী তৎপরতা তিনি খুব অল্প বয়সেই গোপনে যুগান্তর সমিতিতে যোগ দেন এবং বিপ্লবী কর্মকাণ্ডে নিজেকে জড়িত করেন। মানিকতলা বোমা ষড়যন্ত্র মামলা ঘিরে পুলিশ যখন তল্লাশি চালাচ্ছিল, তখন যে সমস্ত নথি পাওয়া গিয়েছিল তার মধ্যে কৃষ্ণজীবনের স্কুলের বইও ছিল। ফলে তাকে ধরতে পাগলের মতো তল্লাশি চালাচ্ছে পুলিশ। কলকাতায় থাকা নিরাপদ নয় ভেবে তিনি মালদহে নিজের বাড়িতে লুকিয়ে ছিলেন। গ্রেফতার ১৯০৮ সালের ১২ মে মালদা জেলার কানশাটে তাঁর গোপন আস্তানা থেকে পুলিশ তাঁকে গ্রেফতার করে। তার বাসায় তল্লাশি চালিয়ে যেসব দলিলপত্র পাওয়া গেছে তার মধ্যে রয়েছে বিভিন্ন তারিখের যুগান্তরের ২৯ কপি ও বিভিন্ন বিপ্লবী কাগজপত্র। এতে প্রমাণিত হয়, ১৯০৬ সাল থেকে তিনি যুগান্তরের দলের সঙ্গে যুক্ত ছিলেন।  তাঁর গ্রেফতার মালদা জেলার বিপ্লবীদের মধ্যে আলোড়ন সৃষ্টি করে, বিশেষ করে মালদা জেলা স্কুলে, যা দীর্ঘদিন ধরে চলছিল। তাঁর পদাঙ্ক অনুসরণ করে, সেই স্কুলের অনেক ছাত্র বিপ্লবী আন্দোলনে যোগ দিয়েছিলেন, তাদের মধ্যে একজন ছিলেন তাঁর শিষ্য শান্তি গোপাল সেন কৃষ্ণজীবনকে গ্রেপ্তার করে মালদা জেলায় রাখা হয়েছিল এবং রাষ্ট্রদ্রোহিতার অভিযোগে তাঁর বিচার অব্যাহত ছিল।  কারাগারে যাবজ্জীবন ১৯০৯ সালের মে মাসে তিনি ভারতীয় দণ্ডবিধির ১২১ এ ধারায় দোষী সাব্যস্ত হন এবং এক বছরের সশ্রম কারাদণ্ডে দণ্ডিত হন। ব্রিটিশ পুলিশ তাকে কারাগারে নির্মম নির্যাতন করে। তিনি পুলিশকে বলেছিলেন যে "বারীণকুমার ঘোষ" তাকে গীতা পড়তেন, "উপেন্দ্রনাথ বন্দ্যোপাধ্যায়" উপনিষদ পড়তেন, "উল্লাসকর দত্ত" তাকে বিস্ফোরক বোমা তৈরির বিষয়ে জ্ঞান দিতেন।ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গণ, ঢাকা, ঢাকা বইমেলা ২০০৪, পৃষ্ঠা ৭৯।  কারাগারে তিনি প্রচণ্ড নির্যাতন সহ্য করেন এবং স্বাস্থ্য হারান। জেল থেকে মুক্তি পাওয়ার পর তিনি মালদা জেলায় ফিরে আসেন এবং গোপনে বিপ্লবী কাজে যোগ দেন, কিন্তু কৃষ্ণজীবন ১৯২৫ সালে যক্ষ্মা রোগে আক্রান্ত হয়ে ৩৩ বছর বয়সে মারা যান।   তথ্যসূত্র   বিষয়শ্রেণী:পশ্চিমবঙ্গের বিপ্লবী বিষয়শ্রেণী:ভারতীয় বিপ্লবী বিষয়শ্রেণী:অনুশীলন সমিতি বিষয়শ্রেণী:উত্তর চব্বিশ পরগনা জেলার ব্যক্তি বিষয়শ্রেণী:হিন্দু-জার্মান ষড়যন্ত্র বিষয়শ্রেণী:বাঙালি হিন্দু বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী বিষয়শ্রেণী:১৯২৫-এ মৃত্যু বিষয়শ্রেণী:পশ্চিমবঙ্গের ভারতীয় স্বাধীনতা কর্মী
শহিদী হাসস জেলা (এছাড়াও চাহের সিনেহ বলা হয়ে থাকে - উচ্চারণ অনুযায়ে চার চিনেহ) আফগানিস্তানের ওরুজগন প্রদেশের একটি অন্যতম জেলা।   সরকার ২০০৬ সাল থেকে ধীরে ধীরে সরকারি বিভিন্ন কর্মকাণ্ডের উপস্থিতির কারণে জেলা কেন্দ্রীয় অঞ্চলে প্রায় ৫ কিমি ব্যাসার্ধ হ্রাস পেয়েছে। কিন্তু তারপরেও ২০০৬ সাল থেকে তাগাব এলাকায় কোনও সরকারি উপস্থিতি নেই।  তথ্যসূত্র  বহিঃসংযোগ  Map of Settlements United Nations, AIMS, May 2002  বিষয়শ্রেণী:ওরুজগন প্রদেশের জেলা